CELEX: 32017D1014
Language: sl
Date: 2017-06-15 00:00:00
Title: Izvedbeni sklep Komisije (EU) 2017/1014 z dne 15. junija 2017 o objavi sklicevanj na evropska standarda EN 13869:2016 o varnostnih zahtevah za vžigalnike, varne za otroke, in EN 13209-2:2015 o opremi za nošenje dojenčkov v Uradnem listu Evropske unije v skladu z Direktivo 2001/95/ES Evropskega parlamenta in Sveta (Besedilo velja za EGP. )

16.6.2017   
            
            
               SL
            
            
               Uradni list Evropske unije
            
            
               L 153/36
            
         IZVEDBENI SKLEP KOMISIJE (EU) 2017/1014
   z dne 15. junija 2017
   o objavi sklicevanj na evropska standarda EN 13869:2016 o varnostnih zahtevah za vžigalnike, varne za otroke, in EN 13209-2:2015 o opremi za nošenje dojenčkov v Uradnem listu Evropske unije v skladu z Direktivo 2001/95/ES Evropskega parlamenta in Sveta
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive 2001/95/ES Evropskega parlamenta in Sveta z dne 3. decembra 2001 o splošni varnosti proizvodov (1) in zlasti prvega pododstavka člena 4(2) Direktive,
   ob upoštevanju naslednjega:
   
               (1)
            
            
               Člen 3(1) Direktive 2001/95/ES proizvajalce obvezuje, da dajejo na trg le varne proizvode.
            
         
               (2)
            
            
               V skladu z drugim pododstavkom člena 3(2) Direktive 2001/95/ES se domneva, da je proizvod varen, kar zadeva nevarnosti in vrste nevarnosti, zajete v ustreznih nacionalnih standardih, kadar je v skladu z neobvezujočimi nacionalnimi standardi, ki prevzemajo evropske, na katere se v skladu s členom 4 navedene direktive sklicuje Komisija v Uradnem listu Evropske unije.
            
         
               (3)
            
            
               V skladu s členom 4(1) Direktive 2001/95/ES evropske organizacije za standardizacijo pripravijo evropske standarde na podlagi mandatov, ki jih podeli Komisija.
            
         
               (4)
            
            
               V skladu s členom 4(2) Direktive 2001/95/ES mora Komisija objaviti sklicevanja na take standarde.
            
         
               (5)
            
            
               Komisija je 23. aprila 2008 sprejela Sklep 2008/357/ES (2), 7. junija 2008 pa izdala mandat M/427 Evropskemu odboru za standardizacijo (v nadaljnjem besedilu: CEN) v zvezi z zahtevami o varnosti vžigalnikov za otroke.
            
         
               (6)
            
            
               Na podlagi mandata M/427 je CEN sprejel standard EN 13869:2016 „Vžigalniki – Vžigalniki, varni za otroke – Varnostne zahteve in preskusne metode“. Standard EN 13869:2016 izpolnjuje mandat M/427 in je skladen s splošno varnostno zahtevo iz Direktive 2001/95/ES. Sklicevanje nanj bi bilo zato treba objaviti v Uradnem listu Evropske unije.
            
         
               (7)
            
            
               Komisija je 16. decembra 1997 izdala mandat M/264 CEN in Evropskemu odboru za elektrotehnično standardizacijo (Cenelec) v zvezi z varnostjo izdelkov za nego otrok.
            
         
               (8)
            
            
               Na podlagi mandata M/264 je CEN sprejel standard EN 13209-2:2015 „Izdelki za otroke in nego otrok – Oprema za nošenje dojenčkov – Varnostne zahteve in preskusne metode – 2. del: Oprema za nošenje brez ogrodja“. Standard EN 13209-2:2015 izpolnjuje mandat M/264 in je skladen s splošno varnostno zahtevo iz Direktive 2001/95/ES. Sklicevanje nanj bi bilo zato treba objaviti v Uradnem listu Evropske unije.
            
         
               (9)
            
            
               Ukrepi iz tega sklepa so v skladu z mnenjem odbora, ustanovljenega z Direktivo 2001/95/ES –
            
         SPREJELA NASLEDNJI SKLEP:
   Člen 1
   V seriji C Uradnega lista Evropske unije se objavijo sklicevanja na naslednje standarde:
   
               (a)
            
            
               EN 13869:2016 „Vžigalniki – Vžigalniki, varni za otroke – Varnostne zahteve in preskusne metode“;
            
         
               (b)
            
            
               EN 13209-2:2015 „Izdelki za otroke in nego otrok – Oprema za nošenje dojenčkov – Varnostne zahteve in preskusne metode – 2. del: Oprema za nošenje brez ogrodja“.
            
         Člen 2
   Ta sklep začne veljati dvajseti dan po objavi v Uradnem listu Evropske unije.
   
      V Bruslju, 15. junija 2017
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 11, 15.1.2002, str. 4.
   
      (2)  Sklep Komisije 2008/357/ES z dne 23. aprila 2008 o posebnih zahtevah za varnost otrok, ki jih morajo izpolnjevati evropski standardi za vžigalnike v skladu z Direktivo 2001/95/ES Evropskega parlamenta in Sveta (UL L 120, 7.5.2008, str. 11).